Уп.бр.351-47/15-IV/02

 ОПШТИНСКА УПРАВА – СЛУЖБА ЗА ПРИВРЕДУ И ИНСПЕКЦИЈСКЕ ПОСЛОВЕ ОПШТИНЕ ГАЏИН ХАН, поступајући по захтеву Станковић Властимира из Ниша, ул.Војводе Танкосића I бр.8, којим је тражио локацијске услове за изградњу армирано-бетонског зида на кп.бр. 3030/7 и 3030/8 КО Марина Кутина у Мариној Кутини, на основу чл.8. став 1 и 53а. Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14), чл.8. Правилника о поступку спровођењу обједињене процедуре („Сл.гласник РС“, бр.22/15) и чл.58. Закона о општем управном поступку („Сл.лист СРЈ“, бр.33/97 и 31/01 и „Сл.гласник РС“, бр.30/10), донела је дана 03.03.2015.године,

З А К Љ У Ч А К

 **Одбацује се** захтев Станковић Властимира из Ниша, ул.Војводе Танкосића I бр.8, за издавање локацијских услова за изградњу армирано-бетонског зида на кп.бр.3030/7 и 3030/8 КО Марина Кутина у Мариној Кутини, као непотпун.

О б р а з л о ж е њ е

 Станковић Властимир из Ниша, ул.Војводе Танкосића I бр.8 поднео је захтев дана 22.01.2015.године, бр.351-47/15-IV/02, којим је тражио издавање локацијских услова за изградњу армирано-бетонског зида на кп.бр.3030/7 и 3030/8 у КО Марина Кутина у Мариној Кутини.

 По пријему захтева надлежни орган је проверио испуњеност формалних услова и нашао да инвеститор уз захтев није приложио идејно решење, израђено у складу са правилником којим се уређује садржина техничке документације.

 Ако подносилац захтева у року од 10 дана од пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, не доставља документацију поднету уз захтев који је одбачен, нити поново плаћа администартивну таксу и накнаду.

 ПОУКА О ПРАВНОМ СРЕДСТВУ: Против овог закључка може се изјавити приговор, надлежном општинском већу, преко надлежног органа у року од три дана од дана достављања. Приговор се подноси таксиран са 100,оо динара административне таксе по тарифном броју 19. и 20. Одлуке о накнадама за рад органа општинске управе („Сл.лист града Ниша“, бр.14/06, 43/09 и 81/09).

 РЕШЕНО У СЛУЖБИ ЗА ПРИВРЕДУ И ИНСПЕКЦИЈСКЕ ПОСЛОВЕ, ОПШТИНСКЕ УПРАВЕ, ОПШТИНЕ ГАЏИН ХАН, дана 03.03.2015.године, под бр.351-47/15-IV/02.

 Доставити: Подносиоцу захтева;

 Архиви.

 Н а ч е л н и к

 Љиљана Петровић